**ՈՒՂԵՐՁ**

Սիրելի՛ հայրենակիցներ,

Սեպտեմբերի 21-ը մեր պատմության և հիշողության մեջ ամրագրված է որպես պայքարի, հաղթանակի, հպարտության, նվիրման ու անձնազոհության զգացողություններն ամբողջացնող օր:

Շնորհավորում եմ բոլորիս Անկախության տոնի առթիվ🇦🇲:

Այս ճանապարհը լի էր կորուստներով, բայց Անկախության գիտակցում այնքան մեծ է մեր մեջ, որ մենք շարունակում ենք քայլել՝ ոգեկոչելով հերոս-նահատակներին, ապրումակցելով նրանց ծնողներին ու ապավինելով մեր ուժին, հավատալով մեր ապագային:

Վստահ եմ, որ հաղթանակներն առջևում են, իսկ Անկախության տոնի խորհուրդը դեռ նորովի վերաիմաստավորվելու է:

Մաղթում եմ խաղաղություն, համերաշխություն և զարգացում Հայաստանի Հանրապետությանը, համախմբվածություն և նվիրում ՀՀ քաղաքացիներին:

Շնորհավոր Անկախության տոն:

Հարգանքով՝

Չարենցավան համայնքի ղեկավար Հ.Շահգալդյան